રામકૃષ્ણ પરમહંસ શું જવાબ આપે ? છતાં તેમણે કહ્યું, ‘હા, જતાં રહે છે, પણ તે કંઈ બહુ દૂર નથી જતાં. જેવા તમે ગંગામાં દાખલ થાવ છો કે તરત તેઓ આજુબાજુનાં વૃક્ષો ઉપર ચડી બેસે છે. એ પાપ ગંગાથી ડરે છે. તમારાથી નહિ. એ તમારાં પાપ છે. તમારાથી શું કામ ડરે ? તમારો પીછો પણ શું કામ છોડે ? આપ સહુ ગંગામાં હો છો ત્યાં સુધી તેઓ બહાર રહે છે, અને જેવા આપ લોકો બહાર નીકળો છો તેવાં તરત જ આપને વળગી પડે છે. પછી જ્યાં જાવ છો ત્યાં તમારી સાથે જ આવે છે.’